Natjecateljsko povjerenstvo Nogometnog saveza BiH suspendiralo je stadion Pecara u Širokom Brijegu do okončanja stegovnog postupka.
Cjelokupan materijal vezan za utakmicu finala Kupa BiH Široki Brijeg – Sarajevo Natjecateljsko povjerenstvo proslijedilo je Stegovnom povjerenstvu koje je, pak, odlučilo zatražiti dodatno očitovanje službenih osoba i predstavnika NK Široki Brijeg.
Donošenje konačne odluke u ovom slučaju Stegovno povjerenstvo najavilo je za sljedeću sjednicu, zakazanu za 23. svibnja (utorak) u Sarajevu.